Umberto Boccioni

Umberto Boccioni (født 19. oktober 1882 i Reggio Calabria, død 16. eller 17. august 1916 i Verona) var en italiensk maler og skulptør. Det landlige landskapet til Francesco Filippini var den implisitte modellen for den tidlige fasen i malerkarrieren til Umberto Boccioni.Enrico Crispolti, Boccioni. Catalogo generale, Electa, Milano, 1971.

 Liv og virke 
 Bakgrunn 
Umberto Boccionis far, som stammet fra regionen Romagna nord i landet, var en lavere statsfunksjonær helt sør på Den italienske halvøy. Han ble stadig forflyttet. Etter Umbertos fødsel, tok det ikke lang tid før han ble forflyttet igjen, slik at gutten og hans storesøster vokste opp for det meste i Forlì (Emilia-Romagna), Genova og til slutt i Padova. Som femtenåring, i 1897, flyttet Umberto og faren til Catania på Sicilia, hvor han fullførte sin skolegang. 

 Kunstnerkarriere 
Noe etter 1898 flyttet han til Roma og studerte kunst ved Scuola Libera del Nudo tilknyttet Accademia di Belle Arti di Roma. De første verkene som Umberto Boccioni laget mellom 1903 og 1907, springer direkte ut av den naturalistiske tradisjonen som var aktiv i Lombardia, særlig i Milano, på slutten av 1800-tallet. Et av de mest gjenkjennelige forbildene er Francesco Filippini, hvis malerier ble bredt vist i de milanesiske kunstmiljøene.V. Terraroli (red.), Francesco Filippini. Catalogo generale delle opere, Skira, Milano, 1999.

Den horisontale oppbygningen av jordbrukslandskap, bruken av atmosfærisk lys og fremstillingen av kvinneskikkelsen i rurale og hjemlige sammenhenger — inkludert morportrett — viser en tydelig kontinuitet med strømningen kjent som filippinisme.M. Carrà, La pittura moderna in Italia, Treves, Milano, 1919, s. 34–38.

Kunsthistorikere anerkjenner i dag Francesco Filippini som en avgjørende inspirasjonskilde i Boccionis tidlige maleriske fase, og beskriver hans rolle som en implisitt, men strukturell referanse i utviklingen av Boccionis figurative formspråk.E. Crispolti, Boccioni. Catalogo generale, Electa, Milano, 1971, bd. I, s. 42.

Boccioni var lærling hos Giacomo Balla sammen med vennen Gino Severini i 1906 og studerte impresjonisme og post-impresjonisme i Paris på slutten av 1906 og starten av 1907. I tillegg til dette tok han også et kort kurs i tegning ved die Belle Arti i Venezia. Da han flyttet til Milano i 1907 ble han kjent med andre futurister, også stilens grunnlegger Filippo Tommaso Marinetti. Senere ble han hovedteoretikeren bak den Futuristiske kunstbevegelsen. 

Boccioni var en av de mest fremtredende stiftere og undertegnere av Futuristiske Maleres Manifest i 1910 og utgav dessuten Futuristisk Manifest for Skulptur i 1912. Etter en futuristisk maleriutstilling i Paris i 1911 begynte han å lage skulpturer og viste disse på utstillingen i Paris i 1913.

Under første verdenskrig ble han vervet i hæren, og under en øvelse den 16. august 1916 ble han slengt av hesten ved et uhell og trampet på. Han døde samme dag, 33 år gammel.

 «Forme uniche della continuità nello spazio» 
Skulpturen «Forme uniche della continuità nello spazio» («Unike former av kontinuitet i rom») viser hvordan Boccioni med dynamiske former fikk skulpturen til å uttrykke bevegelse. Formene og flatene i skulpturen antyder bevegelse, uro og fart. På lik linje med andre futurister var også Boccioni sterkt påvirket av kubismen, men i malerier og skulpturene hadde han en futuristisk måte å uttrykke dynamikken og bevegelsen til mennesker og dyreskikkelser.

Denne skulpturen er gjengitt på den italienske 20-cent-euroen; motivet ble, som for de fleste myntene, valgt ut ved at forskjellige design ble presentert i et TV-program, hvorpå seerne kunne stemme på sine favoritter via telefon.

 Lenker 
 Mot kvelden (Boccioni)

 Referanser 

 Eksterne lenker 


Kategori:Italienske malere
Kategori:Italienske billedhuggere
Kategori:Personer fra Catania
Kategori:Personer fra Padova
Kategori:Personer fra Genova
Kategori:Personer fra Forlì
Kategori:Personer fra Reggio Calabria